b'\n_START_ARTICLE_\nVescomtat de Cahors\n_START_PARAGRAPH_\nEl vescomtat de Cahors (catal\xc3\xa0 i occit\xc3\xa0 vescomtat de Caors) o del Carc\xc3\xad fou una jurisdicci\xc3\xb3 feudal tolosana que va existir al segle X. Els comtes de Tolosa van adquirir el comtat de Carc\xc3\xad al segle IX i van nomenar vescomtes a Caors._NEWLINE_El primer que apareix fou Odalric, mort abans del mar\xc3\xa7 del 932, casat amb Beltruda i pares de Frotard i Rangarda. El primer fou vescomte de Cahors i esmenta al seu pare en una donaci\xc3\xb3 del 932 a un monestir, que diu que fa per la salvaci\xc3\xb3 de la seva anima i la de la seva marre Beletruda, si b\xc3\xa9 no assenyala expressament que el pare fos vescomte. La documentaci\xc3\xb3 sobre el c\xc3\xa0rrec \xc3\xa9s molt fragmentaria.'